Tipuri de date

Valorile variabilelor sunt reprezentate, în memoria de lucru, sub forma binară. Spre exemplu, numărul 173, scris în baza 10 se poate reprezenta ca 10101101, într-o succesiune de 8 cifre binare. Problema se complică, însă, în cazul caracterelor sau al numerelor zecimale. Din cauza naturii lor diferite, toate aceste tipuri de valori sunt reprezentate conform unui cod propriu.

Deşi nu controlăm locul în care programul păstrează valorile variabilelor, putem controla asupra modul în care acestea sunt reprezentate, prin precizarea tipului. Acest fapt influenţează domeniul de valori pe care le poate lua variabila respectivă, spaţiul de memorie pe care îl va ocupa, foarma de reprezentare, precum şi operaţiile care li se pot aplica. Tipurile de date fundamentale, implementate în mod nativ în C++ sunt din trei categorii:

Tipuri caracter: pot reţine un singur caracter, precum ‘A’ sau ‘%’. Tipul de bază este char, dar există şi altele pentru reprezentări mai mari.

Tipuri de date numerice întregi: pot reţine valori întregi, precum -45, ori 102. Sunt mai multe astfel de tipuri, o  diferenţiere importantă făcându-se între signed şi unsigned, după cum acceptă doar valori pozitive sau şi negative.

Tipuri de date numerice zecimale: pot reprezenta valori reale, precum 2,16 sau 0,00002. Diferitele tipuri reale se diferenţiază prin precizia reprezentării.

Tipul boolean: are o singur reprezentant, fiind, evident, destinat păstrării valorilor de adevăr true sau false.